ג'יין אלכסנדר

ג'יין אלכסנדר (באנגלית: Jane Alexander; נולדה ב־28 באוקטובר 1939) היא שחקנית קולנוע, טלוויזיה ותיאטרון וסופרת אמריקאית. הייתה מועמדת לארבעה פרסי אוסקר ולשלושה פרסי גלובוס הזהב על תפקידיה בסרטים "התקווה הלבנה הגדולה", "כל אנשי הנשיא", "קרמר נגד קרמר" ו"עדות". קיבלה סך הכל שמונה מועמדויות לפרס טוני.

ביוגרפיה
נולדה בבוסטון, מסצ'וסטס בתור ג'יין קוויילי, בתם של רות' אליזבת', אחות ושל האורתופד טומאס קוויילי.
למדה ב"בית ספר ביבר", שם גילתה את אהבתה לתחום המשחק.

אף על פי שרצתה לפתח את קריירת המשחק בגיל צעיר, שמעה לעצת אביה ונסעה לניו יורק כדי ללמוד מתמטיקה ומחשבים ב"מכללת שרה לורנס" שם גם עסקה בתחום התיאטרון.
לאחר מכן נסעה לסקוטלנד כדי ללמוד ב"אוניברסיטת אדינבורו" שם השתתפה במועדון האוניברסיטה לדרמה, הביקורות האוהדות שקיבלה על יכולותיה השפיעו על אלכסנדר להמשיך לשחק.

קריירת משחק
תפקידה הראשון היה ב-1967 בדמותה של אלינור באקמן, אהובתו של המתאגרף השחור ג'ק ג'פרסון המבוסס על אגדת האגרוף ג'ק ג'ונסון (ג'יימס ארל ג'ונס) במחזה "התקווה הלבנה הגדולה" עליו זכתה אלכסנדר בפרס הטוני.
בשנת 1970 הופיעה לצידו של ג'ונס גם בגרסתו הקולנועית של מרטין ריט למחזה וקיבלה על תפקידה הראשון בקולנוע מועמדויות לפרס גלובוס הזהב לפריצת השנה ולפרס אוסקר לשחקנית הטובה ביותר.
ב-1976 הועמדה על תפקידה בתור ג'ודי הובאק מנהלת החשבונות בדרמת העיתונות "כל אנשי הנשיא" לפרס אוסקר לשחקנית המשנה הטובה ביותר. באותה שנה גילמה בהפקת הטלוויזיה ההיסטורית "אלינור ופרנקלין" את דמותה של אלינור רוזוולט אשתו של נשיא ארצות הברית פרנקלין דלאנו רוזוולט וקיבלה מועמדות לפרס אמי, בשנה שלאחר קיבלה מועמדות אמי נוספת על אותה דמות בסרט ההמשך "אלינור ופרנקלין: השנים בבית הלבן".

ב-1978 הועמדה בפעם השנייה לפרס האוסקר בתפקיד משני ולפרס גלובוס זהב לשחקנית בתפקיד משני על תפקידה בסרטו של רוברט בנטון "קרמר נגד קרמר" בו הופיעה בתור מרגרט פיליפס שכנתם של הזוג המפורק טד (דאסטין הופמן) וג'ואנה קרמר (מריל סטריפ).
ב-1980 זכתה אלכסנדר בפרס אמי על תפקידה בדרמה הביוגרפית של הסופרת היהודייה- צרפתייה ניצולת מחנה ההשמדה אושוויץ פניה פנלון, "תזמורת על תנאי". בהפקה גילמה את הכנרת היהודיה-אוסטרית אלמה רוזה שניגנה בתזמורת של נשות מחנה ההשמדה ונספתה מהרעלת מזון. בנוסף שיחקה באותה שנה גם בדרמת כותלי הכלא "ברובייקר".
ב-1983 קיבלה אלכסנדר מועמדות רביעית לפרס האוסקר ושלישית לגלובוס הזהב על תפקידה בדרמה הפוסט אפוקליפטית "עדות". ב-1988 השתתפה בסרט "חברות בווינה" בתור האנה דורנבלד.

בשנת 1999 חזרה להשתתף בסרטים לאחר היעדרות של כ-10 שנים ושיחקה את האחות אדנה בדרמה הספרותית של לאסה הלסטרם "תקנות בית השיכר".

בשנת 2000 הועמדה פעמיים לפרס אמי על הופעות אורח שביצעה בסדרות הדרמה "חוק וסדר" ו"חוק וסדר: מדור מיוחד".

ב-2002 שיחקה במותחן האימה "הצלצול" בתור ד"ר גרסניק המנסה לעזור לרייצ'ל קלר (נעמי ווטס) לפענח את תעלומת הקלטת הקטלנית.

אלכסנדר זכתה בפרס אמי השני שלה ב-2005 על גילום דמותה שרה דלנו רוזוולט, אמו של פרנקלין רוזוולט, בסרט "אביבים חמים".

ב-2007 הופיעה בסרט האימה "התאום" וב-2009 בתפקיד קטן בסרט "שליחות קטלנית: התעוררות" בתור הניצולה וירג'יניה המנסה לעזור לקייל ריס ומובלת ביחד איתו למטה "סקיינט".

בשנת 2017 ביצעה אלכסנדר הופעת אורח בדמותה של השופטת סוזן מוריס בסדרת הדרמה המשפטית "הטובות לקרב" מבית שירות הזרמת המדיה "פרמאונט+". באותה שנה שיחקה את ד"ר אברהמס בסרט הדרמה "שלושה משיחים" המבוסס על הספר "שלושת המשיחים מאיפסילנטי" שפורסם ב-1964.

בשנת 2025 שיחקה בתפקיד אורח בעונתה השנייה של סדרת המותחן הפסיכולוגי "ניתוק" מבית "אפל TV פלוס".

 חיים אישיים 
אלכסנדר פגשה את בעלה הראשון רוברט בשנות ה-60 המוקדמות בניו יורק כששניהם עוד ניסו לפרוץ בתור שחקנים. הזוג היה נשוי במשך 12 שנה ונולד להם ילד אחד בשם ג'ייס, במאי ושחקן טלוויזיה. לאחר שכבר הפכה לשחקנית מפורסמת הכירה אלכסנדר את הבמאי אדווין שרין על בימת תיאטרון שבוושינגטון, השניים נישאו בשנת 1975.

 פילמוגרפיה חלקית 
 קולנוע 
 קרב יריות (1972)
אלינור ופרנקלין (1976) – סרט טלוויזיה
אלינור ופרנקלין: השנים בבית הלבן (1977) – סרט טלוויזיה
 בטסי (1978)
 חציית לילה (1982)
 עיר לוהטת (1984)
Blood & Orchids (1986) – סרט טלוויזיה
תמימות נעורים (1987)
באהבה ובמלחמה (1987) – סרט טלוויזיה
חברות בווינה (1988) – סרט טלוויזיה
Stay the Night (1992) – סרט טלוויזיה של ABC
תקנות בית השיכר (1999)
סאנשיין סטייט (2002)
הצלצול (2002)
 פרווה: הדיוקן הדמיוני של דיאן ארבוס (2006)
 חגיגה של אהבה (2007)
 גנטי (2008)
התאום (2009)
בית החלומות (2011)
שלושה משיחים (2020)

 טלוויזיה 
 תגיד לי שאתה אוהב אותי (2007)
מישהו יודע את שמי (2015)
הטובות לקרב (2017–2018)
אהבה מודרנית (2019)
עלילות מהלולאה (2020)
ניתוק (2025)
American Classic (2026)

 פרסים ומועמדויות 
פרסשנהקטגוריהעבורתוצאהמקורפרס אוסקר1970השחקנית הטובה ביותרהתקווה הלבנה הגדולה1976שחקנית המשנה הטובה ביותרכל אנשי הנשיא1979קרמר נגד קרמר1983השחקנית הטובה ביותרעדותחוג מבקרי הקולנוע של ניו יורק1979שחקנית המשנה הטובה ביותרקרמר נגד קרמר מקום שניפרס גלובוס הזהב1970השחקנית החדשה המבטיחה ביותרהתקווה הלבנה הגדולה1979שחקנית המשנה הטובה ביותר – סרט עלילתיקרמר נגד קרמר1983השחקנית הטובה ביותר בסרט עלילתי – דרמהעדותפרס טוני1969שחקנית המשנה/הראשית הטובה ביותר במחזההתקווה הלבנה הגדולה1973השחקנית הראשית הטובה ביותר במחזה6 Rms Riv Vu1974Find Your Way Home1979First Monday in October1992ביקור הגברת הזקנה1993האחיות רוזנצווייג1998Honour2020השחקנית המשנה הטובה ביותר במחזהGrand Horizonsפרס אמי לבידור בפריים טיים1976השחקנית הראשית הטובה ביותר בספיישל דרמה או קומדיהEleanor and Franklin1977Eleanor and Franklin: The White House Years1981שחקנית המשנה הטובה ביותר במיני-סדרה או ספיישלתזמורת על תנאי1984השחקנית הראשית הטובה ביותר במיני-סדרה או ספיישלCalamity Jane1985Malice in Wonderland2000השחקנית האורחת הטובה ביותר בסדרת דרמהחוק וסדר: מדור מיוחד2005שחקנית המשנה הטובה ביותר במיני-סדרה או סרטמעיינות חמים2025השחקנית האורחת הטובה ביותר בסדרת דרמהניתוקפרס אמי לבידור בשעות היום2005השחקן הטוב ביותר בספיישל ילדים/נוער/לכל המשפחהCarry Me Homeפרס פרש הברונזה1985תוכנית דרמה בדיוניתCalamity Janeאיגוד המבקרים האמריקני1979שחקנית המשנה הטובה ביותר מקום שלישיאיגוד מבקרי הקולנוע של לוס אנג'לס1983השחקנית הטובה ביותרעדות מקום שניפרס קריסטל + לוסי לנשים בקולנוע1996פרס נורמה זרקי למען פעילות הומניטרית—פרס גילדת שחקני המסך1999ההופעה הטובה ביותר של צוות שחקנים בסרט עלילתיתקנות בית השיכרפרס סטלייט2005שחקנית המשנה הטובה ביותר בסדרה, מיני-סדרה או סרט טלוויזיהמעיינות חמים

 קישורים חיצוניים 



הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי פרס טוני: שחקניות
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:אישים זוכי פרס דרמה דסק
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:זוכי הפרס ההומניטרי ע"ש נורמה זרקי
קטגוריה:אמריקאיות שנולדו ב-1939
קטגוריה:אמריקאים שנולדו ב-1939